Riihimäen rautatieasema

Riihimäen rautatieasema () on Suomen rataverkon liikennepaikka Riihimäen kaupungissa.

Historia
Riihimäen rautatieasema on yksi vuonna 1862 avautuneen Helsinki–Hämeenlinna-radan alkuperäisistä liikennepaikoista. Alun perin asemarakennus suunniteltiin rakennettavan tiilestä, koska se oli Turengin ja Hämeenlinnan kanssa ehdolla Pietarin radan risteysasemaksi. Risteysaseman sijainnin jäätyä kuitenkin epävarmaksi asema suunniteltiin lopulta puusta. Radanrakennuksen taloudellisista vaikeuksista johtuen asema jäi rakentamatta, vaikka perustukset olivatkin jo valmiina. Rautatien avautuessa Riihimäellä oli tavaramakasiini, vesitorni, puuvaja sekä laiturikatos.

Pietarin rata päätettiin lopulta vuonna 1867 rakentaa Riihimäen kautta sopivan maaston sekä sotilaallisten syiden takia. Ensimmäinen varsinainen asemarakennus Riihimäelle tuli seuraavana vuonna, kun Hyvinkäältä siirrettiin työpäällikön asuinrakennus, jota laajennettiin kaksikerroksisella lisäsiivellä. Myöhemmin rakennusta laajennettiin useaan otteeseen tilan kasvattamiseksi ja uusien toimintojen lisäämiseksi. Vuonna 1869 valmistuivat Riihimäen kaksi puoliympyränkaaren muotoista veturitallia. Tallipaikkoja niissä on 24. 

Nykyinen asemarakennus oli alkuperäisissä suunnitelmissa tarkoitus sijoittaa keskelle ratapihaa, mutta siitä luovuttiin kalliin hinnan vuoksi. Lopulta Thure Hellströmin suunnittelema funktionalistinen rakennus valmistui entisen paikalle vuonna 1935. 

Syyskuussa 2006 avattiin Lahden oikorata, jolloin Riihimäen kautta aiemmin kulkeneet Kouvolan ja Helsingin väliset kaukojunat sekä Venäjän junat siirtyivät kulkemaan uutta oikorataa pitkin Helsinkiin helpottaen samalla Riihimäen aseman ruuhkaista liikennettä.

Rautatieaseman eteläpuolelle avattiin matkakeskus huhtikuussa 2009. Samassa yhteydessä myös asemarakennuksen sisätiloja peruskorjattiin. Riihimäen lipunmyynti lakkautettiin vuoden 2016 alusta,http://www.hs.fi/kotimaa/a1448852705731 mutta matkalippuja voi edelleen ostaa lippuautomaateista sekä asemarakennuksen R-kioskista.

 Asemaremontti 
Riihimäen henkilöratapihalla on ollut vuodesta 2018 alkaen käynnissä uudistustyöt, joiden yhteydessä muun muassa laiturit korotetaan ja laiturikatokset, hissit sekä valaistus uusitaan.https://vayla.fi/helsinki-riihimaki/tyot-riihimaen-alueella#.XQJREIIzbIU vayla.fi, viitattu 13.6.2019 Aseman itäpuolelle rakennettiin myös väliaikainen laituri (raide 11) Lahden suunnan G-junia varten.

Kolmannen laiturin (raiteet 7–8) korottaminen alkoi kesäkuussa 2019http://vaunut.org/kuva/133161?s=1, vaunut.org, viitattu 14.10.2019. ja valmistui syyskuussa.http://vaunut.org/kuva/134936?s=1, vaunut.org, viitattu 14.10.2019 Tämän jälkeen alkoi ensimmäisen laiturin korottaminenhttp://vaunut.org/kuva/134938?s=1, vaunut.org, viitattu 14.10.2019., joka valmistui joulukuussa 2019.http://vaunut.org/kuva/136438?s=1, vaunut.org, viitattu 14.10.2019. Korotustöiden yhteydessä laiturille rakennettiin myös sieltä aiemmin puuttunut hissi. Toisen laiturin (raiteet 4–5) korottaminen alkoi kesäkuussa 2020http://vaunut.org/kuva/140613?s=1, vaunut.org, viitattu 14.10.2019. ja se valmistui lokakuussa. Asematunneli remontoitiin vuonna 2021.Asematunnelin remontti alkaa 11. tammikuuta Riihimäellä - tulossa uusi yhteys Peltosaareen ja entistä parempi pyörätie - Aamuposti, aamuposti.fi, julkaistu 15.12.2020, viitattu 16.12.2020. Riihimäen kaupunki hankki tunneliin uutta mediataidetta.

Riihimäen–Lopen rautatie
Riihimäen–Lopen rautatie oli vuonna 1907 tehtailija H. G. Paloheimon rakentama 600 mm:n raideleveydellä ollut kapearaiteinen rautatie Riihimäen rautatieasemalta Lopen Kesijärvelle.

Rata oli alun perin Paloheimo-yhtiön tavarankuljetuksiin tarkoitettu hevosvetoinen rillirata, mutta vuonna 1911 se purettiin ja rakennettiin uudelleen järeämmillä kiskoilla. Radan uusimisen yhteydessä radalle hankittiin kaksi höyryveturia, jolloin alkoi myös aikataulunmukainen henkilöliikenne.

Henkilöliikenteen lisäksi rautatie palveli Santajärven ja Kesijärven sahoja, tiilitehdasta, sekä välitti muuta rahtia. Radalla oli liikennettä vuoteen 1952, jonka jälkeen se purettiin.

Rata alkoi Riihimäen rautatieaseman lännenpuoleiselta sivulta ja jatkui siitä nykyisiä Paloheimonkatua Kulmalan Puistokadulle ja siitä edelleen Riihimäen lasitehtaan ohi länteen. Kapearaiteinen rata toi Riihimäen asemalle jonkin verran henkilöliikennettä ja rahdin siirtokuormausta.

Hotelli
Riihimäen–Lopen rautatien omistaja H. G. Paloheimo omisti yhdessä Valtionrautateiden kanssa Riihimäen asemaa vastapäätä hotellin, joka oli rakennettu vuonna 1878. Vuoden vanhana hotelli paloi, mutta uudelleen rakennettuna se palveli aseman läpi kulkevia matkustajia usealla eri nimellä vuoteen 1943 asti, jonka jälkeen siitä tuli Paloheimo-yhtiön pääkonttori.

 Matkustajaliikenne ja vaihtoyhteydet 
Lähijunaliikennettä palvelevat Riihimäen rautatieasemalla pääkaupunkiseudun lähiliikennejunista    sekä Riihimäki–Lahti-lähijunaliikenteen .

Tämän lisäksi asemalla pysähtyy osa Helsingin ja Tampereen välisistä kaukojunavuoroista. Vaihdottomia kaukojunayhteyksiä on Helsinkiin, Tampereelle, Poriin, Jyväskylään ja Pieksämäelle sekä yhden vuoron verran Vaasaan, Ouluun, Kokkolaan ja Kuopioon.VR Kaukoliikenteen aikataulut 15.8.2022 - 10.12.2022, viitattu 2.10.2022. Asemalla pysähtyvät myös yöjunat Kolariin, Rovaniemelle ja Kemijärvelle.

Rautatieasemalta on myös yhteys Riihimäen paikallisliikenteen linja-autoihin:R-liikenne - Riihimäen paikallisliikenteen aikataulut 3.6.2024-1.6.2025, riihimaki.fi, viitattu 20.8.2024.

 1/1A Pohjankorpi – Rautatieasema – Sairaala
 2 Tienhaara (Varuskunta) – Rautatieasema – Lasimuseo – Merkos
 3 (3A/3B) Pohjankorpi – Rautatieasema – Merkos
 4 (4A/4B) Vasikkahaka – Rautatieasema – Sairaala
 5 Rautatieasema – Paalijärvi
 7/7A Metsäkorpi – Rautatieasema – Vasikkahaka
 8 Korttionmäki – Matkakeskus – Tienhaara (Vankila/Varuskunta)
 9 Kumpula – Rautatieasema – Sairaala
 10 Rautatieasema – Herajoki
 13 Rautatieasema – Kaunola
 Kutsuohjattuun joukkoliikenteeseen perustuva R-kyyti

Läheiseltä matkakeskukselta on yhteys seutu- ja kaukoliikenteen linja-autoihin. Matkakeskukselta liikennöi muun muassa Hämeenlinnan seudun joukkoliikenteen vuoroja Tervakoskelle ja Hämeenlinnaan Pysäkki - Riihimäki Matkakeskus - Hämeenlinnan joukkoliikenne, reittiopas.hameenlinna.fi, viitattu 2.10.2022. sekä Pekolan Liikenteen vuoroja Lopelle.Pekolan Liikenteen aikataulut - Loppi, Riihimäki, Hyvinkää, Tervakoski, Helsinki 10.8 alkaen , pekolanliikenne.fi, viitattu 2.10.2022. Matkakeskukselta liikennöidään myös junia korvaavia linja-autoja.

Junien lähtöraiteet
pienoiskuva|oikea|Riihimäen matkakeskus joulukuussa 2017.Normaalioloissa junat käyttävät Riihimäen rautatieasemalla seuraavia raiteita:
+RaideRaiteelta liikennöivät junat1Kaukojunat, T-junat sekä osa R-junista Helsinkiin.4Kaukojunat sekä muutama R-juna Tampereelle.5D-junat ja osa R- ja T-junista Helsinkiin sekä R-junat Tampereelle.7Eräät R- ja G-junat sekä aamun ensimmäinen D-juna 
Helsinkiin käyttävät tätä raidetta.8G-junat Lahteen.
Raiteilla 2, 3 ja 6 ei ole laituria ja niitä käyttävät aseman ohittavat junat. Aseman itäpäähän Peltosaaren puolelle on raiteelle 11 rakennettu väliaikainen laituri, jota osa Lahden G-junista käytti Riihimäen asemaremontin aikana, kun uudistustyöt aiheuttivat muutoksia junien lähtöraiteisiin.http://vaunut.org/kuva/131679?s=1 vaunut.org, viitattu 13.6.2019

Lähteet

Aiheesta muualla

 Riihimäen uusi asemarakennus, Suomen Kuvalehti, 13.07.1935, nro 28, s. 9, Kansalliskirjaston digitaaliset aineistot
 Riihimäen ratapihan vaihde- ja opastinlaitos suurin ja nykyaikaisin Suomessa rakennetuista, Helsingin Sanomat, 02.07.1939, nro 173, s. 7, Kansalliskirjaston digitaaliset aineistot

Luokka:Kanta-Hämeen henkilöliikenteen rautatieliikennepaikat
Luokka:Riihimäen rautatieliikennepaikat
Luokka:Vuonna 1862 rakennetut rautatieliikennepaikat Suomessa
Luokka:Seulonnan keskeiset artikkelit